PARLAMENTUL ROMÂNIEI

CAMERA DEPUTAŢILOR

[image: image1.png]



	COMISIA JURIDICĂ DE DISCIPLINĂ ŞI IMUNITĂŢI


	București, 26 august 2021
Plx.654/2009



RAPORT 
asupra

propunerii legislative privind regimul juridic al patrimoniului sindical din România
În conformitate cu prevederile art.95 din Regulamentul Camerei Deputaților, republicat, cu modificările și completările ulterioare, Comisia juridică, de disciplină și imunități a fost sesizată spre dezbatere în fond, cu propunerea legislativă privind regimul juridic al patrimoniului sindical din România, transmis cu adresa nr. Plx. 654/2009, înregistrată la Comisia juridică, de disciplină și imunități cu nr.4C-13/1136 din 15 decembrie 2009.

Conform prevederilor articolului 75 alineatele (1) și (3) din Constituția României, republicată, și ale art. 92 alin. (9) pct. 2 din Regulamentul Camerei Deputaților, republicat, cu modificările și completările ulterioare, Camera Deputaților este Cameră decizională.


Senatul, în calitate de primă Cameră sesizată, a respins propunerea legislativă în ședința din 8 decembrie 2009. 

Consiliul Legislativ a avizat favorabil, cu observații și propuneri, conform avizului nr. 574 din 01 iunie 2009.
Propunerea legislativă supusă dezbaterii are ca obiect reglementarea regimului juridic al unor imobile care au aparținut patrimoniului sindical și a procedurii de restituire a acestora. Restituirea bunurilor este prevăzută a se face în natură, iar în cazurile în care acest lucru nu este posibil, vor fi stabilite măsuri reparatorii, care se vor acorda potrivit Titlului VII din Legea nr. 247/2005 privind reforma în domeniile proprietății și justiției. 
Comisia pentru administrație publică, amenajarea teritoriului și echilibru ecologic a avizat  favorabil propunerea legislativă potrivit avizului nr. 26/819 din 3 februarie 2010.

Comisia pentru buget, finanțe și bănci a avizat favorabil propunerea legislativă potrivit avizului nr. 691 din 4 mai 2010.
Guvernul României, nu susține adoptarea inițiativei legislative potrivit punctului de vedere comunicat prin adresa nr. 5189 din 6 mai 2016.
În conformitate cu prevederile art.61 din Regulamentul Camerei Deputaților, republicat, membrii Comisiei au examinat inițiativa legislativă în ședința desfășurată în sistem mixt din data de 26 august 2021. 

La ședința Comisiei juridice, de disciplină și imunități deputații au participat conform listei de prezență.

În urma dezbaterilor, membrii Comisiei juridice, de disciplină și imunități au hotărât, cu unanimitate de voturi, să propună plenului Camerei Deputaților, un raport de respingere a propunerii legislative privind regimul juridic al patrimoniului sindical din România.
În raport cu obiectul și conținutul reglementării, propunerea legislativă face parte din categoria legilor organice

